26/05/2021 | Administración LocalMunicipal
Betanzos
Aprobación da lista definitiva de admitidos/as e excluídos/as para a oferta de emprego público do ano 2018 do Concello de Betanzos da praza de arquitecto/a técnico, por acceso libre (concurso-oposición)

ANUNCIO Aprobación da lista definitiva de admitidos/as e excluídos/as para a oferta de emprego público do ano 2018 do Concello de Betanzos da praza de arquitecto/a técnico, por acceso libre (concurso-oposición) Por resolución da Alcaldía número 596/2021 de data 20 de maio de 2021 procedeuse á aprobación da Lista definitiva de admitidos/as, excluídos/as, data e lugar do exame e nomeamento Tribunal Cualificador do proceso selectivo da praza de arquitecto/a técnico (Área Urbanismo) por acceso libre (concurso-oposición), pertencente á OEP 2018. ANTECEDENTES PRIMEIRO.–Expediente administrativo para a provisión en propiedade pola quenda de acceso libre (concurso - oposición) dunha praza de arquitecto/a técnico, vacante na relación de postos de traballo do Concello de Betanzos, en desenvolvemento da oferta de emprego público do ano 2018, publicada no DOG núm.173 do xoves 12 de setembro de 2019 (páx.40067). SEGUNDO.–Mediante Resolución da Alcaldía número 1223/2020, de data 26/11/2020, apróbanse as bases da convocatoria, publicadas no BOP de A Coruña número 219, de 22 de decembro de 2020 e no BOP de A Coruña n.º 12 do mércores 20 de xaneiro de 2021, así como o anuncio da convocatoria publicada no BOE n.º 66 do xoves 18 de marzo de 2021 (Sec. II. B, páx.31399). TERCEIRO.–Mediante resolución da Alcaldía número 492/2021, de data 26/04/2021, apróbase a Lista provisional de admitidos/as e excluídos/as para a oferta de emprego público do ano 2018 do Concello de Betanzos da praza de Arquitecto/a técnico, por acceso libre (concurso-oposición) e publícase no BOP n.º 79 do xoves 29 de abril de 2021. Rematado o prazo de presentación de alegacións e, de conformidade co establecido no punto 4 das Bases da convocatoria que rexen estre proceso selectivo, e artigo 21.1. g) da Lei 7/1985, do 2 de abril, Reguladora das Bases do Réxime Local, e demais disposicións concordantes RESOLVO: PRIMEIRO.–Aceptar as alegacións presentadas e aprobar a lista definitiva de e admitidos/as e excluídos/as para a oferta de emprego público do ano 2018 do Concello de Betanzos da praza de arquitecto/a técnico, por acceso libre (concurso-oposición), que queda da seguinte maneira: SEGUNDO.–Proceder ó nomeamento do Tribunal Cualificador que xulgará dito proceso selectivo o cal estará composto polos seguintes membros: Presidenta titular: Hazel Ann Rodriguez Armijo Guillon, funcionaria do Concello de Betanzos. Presidenta suplente: Cesar Mauricio Lasfuentes Leseduarte, funcionaria do Concello de Betanzos.1.º vogal titular: Julio Vázquez Rodríguez, funcionario do Concello de Vimianzo.1.ª vogal suplente: Alfredo Erias Martínez, funcionario do Concello de Betanzos.2.ª vogal titular: Luz María Vieito Díaz, funcionaria do Concello de Santa Comba.2.ª vogal suplente: Elena Encinas Pena, funcionaria do Concello de Betanzos.3.º vogal titular: Julio Amieiro Gómez, funcionario do Concello de Arteixo.3.º vogal suplente: Teresa Perales Teijo, funcionaria do Concello de Betanzos. Secretario titular: Gari Mc Crory Zlateva, funcionario do Concello de Betanzos. Secretario suplente: Maria Florencia Mesejo Sanchez Puebla, funcionario do Concello de Betanzos. TERCEIRO.– O primeiro exercicio, que consite na resolución por escrito, nun tempo máximo de 2 horas, dun cuestionario elaborado polo Tribunal inmediatamente antes do comezo da proba sobre as materias do programa que figura no anexo II da convocatoria. (O referido cuestionario consistirá nun test de 100 preguntas, ás que se engadirán 5 de reserva, con 4 respostas alternativas das que só unha será a correcta.) Terá lugar o día 22 de xuño de 2021, ás 9.30, no edificio Liceo, do Concello de Betanzos. CUARTO.–A orde de chamamento dos ou das aspirantes será conforme á RESOLUCIÓN do 29 de xaneiro de 2021 pola que se fai públio o resultado do sorteo ó que se refire ó Regulamento da selección de persoal da Administración da Comunidade Autónoma de Galicia, publicada no DOG n.º 24 do venres 5 de febreiro de 2021, no que entre outras di: “Comezará por aquelas cuxo primeiro apelido comece pola letra «Y»”. QUINTO.–Segundo a base cuarta de adminisón de aspitantes no punto 3 “Vistas as alegacións presentadas, por Resolución de Alcaldía procederase á aprobación definitiva da lista de admitidos e excluídos, que se publicará no Boletín Oficial da Provincia e na sede electrónica deste Concello (dirección https:// sede. betanzos. gal) e no taboleiro de anuncios. Esta publicación servirá de notificación a efectos de impugnacións e recursos. Na mesma resolución indicarase a composición do Tribunal, así como a data, lugar e hora de comezo do primeiro exercicio, que terá lugar nun prazo non inferior a quince días hábiles” SEXTO.–Os resultados de cada un dos exercicios, os sucesivos chamamentos e convocatorias, e en definitiva calquera decisión que adopte o Tribunal de selección e que deba coñecer o persoal aspirante ata a finalización das probas selectivas ou, no seu caso, a fase de concurso, exporanse nos locais onde se celebrou o exercicio anterior ou nos que se sinalen no último anuncio e na sede electrónica deste Concello (dirección https://sede.betanzos. gal) e no taboleiro de anuncios, bastando dita exposición, na data que se inicie, como notificación para todos os efectos. SÉTIMO.–AS MEDIDAS PREVENTIVAS E DE SEGURIDADE da actual situación sanitaria, de obrigado cumprimento, son as seguintes: – As/os aspirantes convocadas/os deberán acudir ao chamamento, na entrada do Edificio Liceo sen acompañantes, salvo casos de forza maior e necesidade acreditada. – O chamamento producirase na entrada do Edificio Liceo, debendo as/os aspirantes convocadas/os gardar entre eles a distancia de seguridade ata o momento de chamamento para entrar no recinto de exame. – As/os aspirantes deberán vir provistas/os obrigatoriamente de mascarilla quirúrxica ou equivalente (fpp2 homologada). No control de acceso, os membros do Tribunal quedan habilitados para solicitar a substitución dunha mascarilla non quirúrxica, facilitando unha municipal á/ao opositora/or. A negativa de uso obrigatorio de mascarilla ou de substitución da mesma pola mascarilla quirúrxica facilitada, significará a imposibilidade de acceder ao recinto de exame, resultando directamente como Non presentada/o. – As/os aspirantes deberán vir provistos do seu propio bolígrafo azul e demais material de escritura que consideren necesario. – As/os aspirantes deberán facer uso obrigatorio do xel hidroalcohólico posto a disposición á entrada e á saída do exame. – Pola excepcional situación sanitaria, considerarase causa de forza maior a inasistencia ao chamamento por situación de illamento preventivo determinado polo SERGAS, corentena por PCR positivo e calquera outra análoga. Deberase acreditar tal circunstancia, con carácter previo e documentalmente vía e-mail ao Departamento de Persoal (persoal@betanzos. net), rexistro de entrada ou sede electrónica. O Tribunal analizará cada unha das situacións, a fin de determinar a procedencia dun novo chamamento posterior para estes casos. – Tras a finalización do exame, as/os aspirantes abandonaran o recinto de exame segundo se lles vaia ordenando a saída, debendo abandonar as instalacións e evitando en todo momento, aglomeracións de persoas que non respecten as distancias de seguridade interpersoal. – O Tribunal reservarase a adopción de medidas complementarias de control no acceso, como lectura de temperatura ás/aos aspirantes, non permitindo o acceso daquelas/es que presenten temperatura superior aos 37,5º e calquera outra que se considere procedente segundo as instrucións sanitarias do momento, contando se fora preciso co asesoramento do servizo de prevención. Betanzos, 20 de maio de 2021. A alcaldesa María Barral Varela